CELEX: 32021D0660
Language: bg
Date: 2021-04-19 00:00:00
Title: Решение (ЕС) 2021/660 на Комисията от 19 април 2021 година за изменение на Решение (ЕС) 2020/491 за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (нотифицирано под номер C(2021)2693)

23.4.2021   
               
               
                  BG
               
               
                  Официален вестник на Европейския съюз
               
               
                  L 140/10
               
            
         РЕШЕНИЕ (ЕС) 2021/660 НА КОМИСИЯТА
         от 19 април 2021 година
         за изменение на Решение (ЕС) 2020/491 за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г.
         
            
               (нотифицирано под номер C(2021)2693)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/132/ЕО на Съвета от 19 октомври 2009 г. за определяне приложното поле на член 143, букви б) и в) от Директива 2006/112/ЕО по отношение на освобождаването от данък добавена стойност при окончателен внос на някои стоки (1), и по-специално член 53, първа алинея от нея,
         като взе предвид Регламент (EО) № 1186/2009 на Съвета от 16 ноември 2009 г. за установяване на система на Общността за митнически освобождавания (2), и по-специално член 76, първа алинея от него,
         като има предвид, че:
         
                     (1)
                  
                  
                     С Решение (ЕС) 2020/491 на Комисията (3), последно изменено с Решение (ЕС) 2020/1573 (4), до 30 април 2021 г. се освобождава от вносни мита и от данък върху добавената стойност (ДДС) вносът на стоки, необходими за борбата с последиците от пандемията от COVID-19.
                  
               
                     (2)
                  
                  
                     На 3 март 2021 г. Комисията проведе консултации с държавите членки в съответствие със съображение 5 от Решение (ЕС) 2020/491 относно необходимостта от ново удължаване, след които държавите членки поискаха удължаване на освобождаването.
                  
               
                     (3)
                  
                  
                     Вносът, извършен от държавите членки съгласно Решение (ЕС) 2020/491, беше от полза за държавните организации или организациите, одобрени от компетентните органи в държавите членки, осигурявайки им достъп до необходимите лекарствени средства, медицинско оборудване и лични предпазни средства, от които има недостиг. Статистическите данни за търговията с такива стоки показват, че свързаният с тях внос бележи низходяща тенденция, но остава значителен. Въпреки началото на ваксинацията във всички държави членки и редица мерки, предприети за предотвратяване на разпространението на вируса, броят на случаите на COVID-19 в държавите членки все още представлява риск за общественото здраве. Тъй като в държавите членки все още се съобщава за недостиг на стоки, необходими за борба с пандемията от COVID-19, е необходимо да се удължи срокът за прилагане на освобождаването от вносни мита и от ДДС, предвидено в Решение (ЕС) 2020/491.
                  
               
                     (4)
                  
                  
                     Съответно крайният срок за докладване от страна на държавите членки във връзка с изпълнението на задълженията по Решение (ЕС) 2020/491 също следва да се удължи.
                  
               
                     (5)
                  
                  
                     На 25 март 2021 г. бяха проведени консултации с държавите членки относно поисканото удължаване в съответствие с член 76, първа алинея от Регламент (ЕО) № 1186/2009 и член 53, първа алинея от Директива 2009/132/ЕО.
                  
               
                     (6)
                  
                  
                     Поради това Решение (ЕС) 2020/491 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ЕС) 2020/491 се изменя, както следва:
            
                        1)
                     
                     
                        В член 2 уводната част се заменя със следното:
                        „Най-късно до 30 април 2022 г. държавите членки представят на Комисията следната информация:“.
                     
                  
                        2)
                     
                     
                        В член 3 първата алинея се заменя със следното:
                        „Член 1 се прилага за стоки, внесени през периода от 30 януари 2020 г. до 31 декември 2021 г.“
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 19 април 2021 година.
            
               
                  За Комисията
               
               Paolo GENTILONI
               
                  Член на Комисията
               
            
         
         
            (1)  ОВ L 292, 10.11.2009 г., стр. 5.
         
            (2)  ОВ L 324, 10.12.2009 г., стр. 23.
         
            (3)  Решение (ЕС) 2020/491 на Комисията от 3 април 2020 г. за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (ОВ L 103I, 3.4.2020 г., стр. 1).
         
            (4)  Решение (ЕС) 2020/1573 на Комисията от 28 октомври 2020 г. за изменение на Решение (ЕС) 2020/491 за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (ОВ L 359, 29.10.2020 г., стр. 8).